  Туспуктэм: Григорий Фомин Майя Бывальцева Та ужан арня пумозь Удмуртиын куазь лымыё но тӧло возиськоз. Быдэс элькунын лымы шобрет кылдоз. Сюресъёс вылын йӧвалег, лымы вӧлдэт луоз. Со сярысь улосвыл Гидрометцентрлэн пресс-службаез ивортӥз. Пуксёнысен покчиарняозь, 21-23 шуркынмонэ, кема но зол лымыялоз. Удмуртарняе лымы ӧжытгес усёз. Арня шорын лымшор ёросъёсын зорен суро лымыяны быгатоз. Пуксёнэ, 21-тӥ шуркынмонэ, уйин -9 градусозь кезьтскоз, нуназе температура -1 градусозь ӝутскоз. Вирнуналэ, 22-тӥ шуркынмонэ, уйин но нуназе омырын -1…-6 градус котырын возиськоз. Покчиарняе, 23-тӥ шуркынмонэ, шуак кезьытскоз: ӵукна температура -7…-12 градусозь лэзькоз, нуназе трослы уз воштӥськы. Удмуртарняе, 24-тӥ шуркынмонэ, уйин -13…-18 градус луоз, нуназе -12 градуслэсь шуныт уз луы. Нырысь-валысь чакланъёсъя, шутэтскон нуналъёсы шунытгес кариськоз. Тегъёс: куазь Гидрометцентр Удмуртия  